Vahel tundub, et olen pärinud oma vanemailt vaid tumedamad  toonid: olen kergesti mõjutatav, liiga helde, usaldav ja abivalmis, inimsuhetes veidi lihtsameelne ning satun kergelt sõltuvusse (juba arvutis pidev Solitaire ja pasjansi ladumine näitas, et pean kasiinodest kauge kaarega mööda käima!). Ma olen pikka aega leebe ja kannatlik, aga kui lõpuks mu kannatustekarikas täis tilgub, vihastan nii, et silme eest mustaks läheb. Viha lahtub aja jooksul, aga suhe on tõenäoliselt kui mitte lõplikult rikutud, siis suure unustamatu plekiga.